---------- Forwarded message ---------
Od: **Gorazd Pretnar** <gorazd.pretnar@guest.arnes.si>
Date: V sre., 26. feb. 2020 ob 08:35
Subject: dr Gorazd Pretnar 2
To: <pravicna.slovenija@gmail.com>

Spoštovani minister Rudi Medved,

Vse pohvale za vašo uporabo evropskega načela »previdnostni princip«. Sam sem na Medicinski fakulteti, Inštitutu za mikrobiologijo opravil diplomsko delo in magistrsko delo na področju gojenja vretenčarskih celic in ELEKTROMAGNETNIH POJAVOV NA VRETENČARSKE CELICE. Zato se smatram, da sem kompetenten sogovornik tudi na področju 5G.

Kadar država uporabi previdnostno načelo ali previdnostni princip sprejme nase tudi razjasnitev teme za katero se je odločila, da jo iz previdnosti odloži. Sledil sem pogovorom tako zagovornikov kot tudi nasprotnikov. Ne na eni ne na drugi strani žal nisem zaznal res kompetentnih predstavnikov, ki bi se na podlagi do sedaj znane literature (znanstvene per review) bili sposobni v mirnem tonu z argumenti soočiti in izluščiti dejanski vpliv 5G na človeka in ostali živalski in rastlinski svet. Iz tega zornega kote je še toliko bolj pomembna vaša odločitev za uporabo previdnostnega načela. Zakaj.

S tem ste na široko odprl vrata v raziskave. Ko država uporabi previdnostno načelo, prevzame nase tudi financiranje raziskave, ki potrdi ali ovrže nevarnost za zdravje ljudi in okolja.

Pri tem naj povem, da gre v tem primeru za zelo kompleksne raziskave, ki bi morale v prvem koraku izbrati zbrati vso znanstveno literaturo na to temo. Na podlagi tega pa pretehtati kater raziskave je potrebno narediti.

Sem prištevam poskuse na živalih v kontroliranih pogojih. In poizkuse na nivoju celic. Ni nujno, da je zgolj rakotvornost tisto, kar bi v teh raziskavah iskal. Rakotvornost in druga potencialna obolenja so lahko posredno povzročena, preko motenja posameznih metabolnih poti, procesov dihalne verige na mitohondrijih, prižiganje in ugašanje genov, motenje popravljalnih mehanizmov DNA, napake ob sintezi proteinov. Pri vsem naštetem, pa bo potrebno v obzir vzeti tudi, vpliv in sinergijo obstoječih valovanj na ione zunaj in znotraj celičnih membran. Ter na z elektromagnetnimi pojavi povzročene neželene premike pozitivno ali negativno nabitih delcev v celicah. Kot posledica zadnjega, kronična utrujenost, zaradi motenega procesa regeneracije v času spanja.

Gre za kompleksno področje v katerem sem zgoraj zgolj bežno nanizal tarčna mesta. Akademsko izobraženi sogovorniki, iz področja elektrotehnike in kemije žal v razpravi, ki ste jo organiziral niso imeli dometa do teh biološki procesov, ki so še kako pomembni za razumevanje vplivov elektromagnetnih pojavov, kamor sodi tudi 5 G na življenje.

Za odgovore na zgoraj nanizana tarčna mesta je potrebno sestaviti multidisciplinarni tim raziskovalcev in njihovih raziskovalnih skupin. Ta predlog ne izključuje obeh zagovornikov iz področja elektrotehnike in kemije.

S spoštovanjem,

Mag. dr. Gorazd Pretnar, univ.dipl.biol.

P.S. Sam v tem trenutku nisem zainteresiran za tovrstne raziskave, ker sem vpet v področje mikrobiologije. Tako da to pismo ne odraža mojega interesa za financiranje tega projekta. Lahko pa brezplačno pomagam in sodelujem pri sestavljanju multidisciplinarnega tima ne glede na oseba ampak glede na tehnike ki jih posamezen laboratorij izvaja v svojih rutinskih raziskavah.